**Tematický výbor 4 – Lesy a spoločnosť**

|  |  |  |  |
| --- | --- | --- | --- |
| **Strategický cieľ I: Zabezpečiť** **spoločenské záujmy na využívaní lesa**  **Alter. Zabezpečiť participáciu pri prerokovávaní verejných politík o lesoch** | | | |
| *Preambula:* | | | |
| Posilnenie medzisektorovej kooperácie, integrácie politík a tvorba partnerstiev boli riešené už v prvom NLP. Napriek prijatým legislatívnym zmenám sa stále nepodarilo uspokojivo vyriešiť potrebu adekvátneho reflektovania jednotlivých spoločenských záujmov na využívaní lesa, ani zabezpečiť medzisektorovú participáciu pri prerokovávaní strategických dokumentov rôznych rezortov, dotýkajúcich sa lesa a LH. Neustále rastú požiadavky spoločnosti na úlohy lesa a lesného hospodárstva pri manažmente krajiny, v oblasti zmierňovania zmeny klímy, rekreačného využívania lesov, ochrany biodiverzity, podpore obehového biohospodárstva a pri napĺňaní cieľov trvalo udržateľného rozvoja OSN. Reflektovanie zmeny spoločenskej paradigmy vyžaduje vytvorenie efektívneho nástroja, ktorý bude slúžiť na zosúladenie všetkých verejných politík týkajúcich sa lesov a poskytne priestor na hľadanie verejného záujmu, ktorý bude podporovaný jednotne naprieč celým spektrom aktérov z rôznych oblastí a zároveň zaručí, že požiadavky kladené na lesy neznížia ich multifunkčný charakter ani nedovolia, aby jeden cieľ účelovo dominoval nad ostatnými, to všetko v súlade s medzinárodnými záväzkami, ktorými je naša krajina viazaná. Navrhnutý formát by mal dať možnosť ostatným sektorom zúčastniť sa na tvorbe lesníckych politík, ale aj opačne, LDS zúčastniť sa na tvorbe súvisiacich verejných politík. Pritom je potrebné zohľadňovať existujúce štruktúry a orgány (napr. Rada NLP, Lesnícko-drevárska rada). Strategický cieľ súvisí so všetkými cieľmi NLP. | | | |
| **Špecifický cieľ 1** | **Vytvoriť trvalú platformu na zjednotenie rozmanitých záujmov pri využívaní lesa** | | |
| **Odhadované náklady** | 900 tis. EUR, z verejných zdrojov, štátneho rozpočtu + nefinančný príspevok účastníkov | | |
| **Navrhované opatrenia** | | **Časový rámec** | **Finančný rámec, zdroj** |
| 1. Inštitucionalizovať na národnej úrovni permanentné fórum o lesoch s cieľom zabezpečiť participáciu pri prerokovávaní verejných politík | | 2022 | 100 tis. EUR, v rámci existujúcich limitov ŠR |
| 1. Zabezpečiť dlhodobé a konzistentné fungovanie fóra o lesoch | | 2022 - 2030 | 800 tis. EUR, v rámci existujúcich limitov ŠR |

|  |  |  |  |
| --- | --- | --- | --- |
| **Strategický cieľ II : Zlepšiť postavenie neštátnych vlastníkov lesov** | | | |
| *Preambula:* | | | |
| Osobitosti postavenia neštátnych vlastníkov lesov, si vyžadujú vytvorenie efektívnejších opatrení verejnej politiky a k nim špecifických podporných nástrojov. Investície verejného a súkromného sektora do trvaloudržateľného obhospodarovania neštátnych lesných pozemkov spolu s využívaním pozemkových úprav prispejú plneniu cieľov udržateľného rozvoja vrátane environmentálnych cieľov.Neštátni vlastníci lesov majú dôležitú úlohu v regionálnej politike, preto je potrebné pozornosť sústrediť na špecifické opatrenia podľa typu vlastníka zamerané na podporu obhospodarovania krajiny, zabezpečovania ekosystémových služieb, regionálneho a lokálneho podnikania, diverzifikácie činností, podporu spolupráce sa a modernizáciu výrobných postupov. Strategický cieľ súvisí s cieľmi TV1 a TV5. | | | |
| **Špecifický cieľ 1** | **Inovovať súčasné nástroje verejnej politiky smerom k neštátnemu sektoru LH** | | |
| **Odhadované náklady** | 34 mil. EUR z verejných zdrojov,  štátneho rozpočtu a zdrojov EÚ | | |
| **Navrhované opatrenia** | | **Časový rámec** | **Finančný rámec, zdroj** |
| 1. Zrealizovať projekty jednoduchých pozemkových úprav na LP | | 2022 - 2030 | 10 mil. EUR z EÚNG a PRV |
| 1. Finančne podporiť dobrovoľné partnerstvá a spoločné projekty neštátnych vlastníkov lesov | | 2023 - 2027 | 24 mil. EUR z PRV - EIP a LEADER |
| **Špecifický cieľ 2** | **Posilniť kvalitu obhospodarovania neštátnych lesných pozemkov** | | |
| **Odhadované náklady** | 18,5 mil. EUR z verejných zdrojov, štátneho rozpočtu a zdrojov EÚ | | |
| **Navrhované opatrenia** | | **Časový rámec** | **Finančný rámec, zdroj** |
| 1. Finančne podporiť obhospodarovanie súkromných a spoločenstevných lesov | | 2023 - 2027 | 15 mil. EUR z PRV -Podpora vlastníkov lesov malých výmer |
| 1. Finančne podporiť inštitút OLH pre obhospodarovateľov súkromných a spoločenstevných lesov | | 2023 - 2030 | 4,5 mil. EUR z verejných zdrojov |

|  |  |  |  |
| --- | --- | --- | --- |
| **Strategický cieľ III: Získať inovatívne poznatky a posilniť ľudské zdroje pre dobré spravovanie lesov** | | | |
| *Preambula:* | | | |
| Nedostatočná podpora vedy, výskumu a vývoja spôsobuje obmedzený rozvoj inovácií a pretrvávajúci tradicionalizmus v praxi a vzdelávaní. Zabezpečiť integráciu poznatkov do LH z rôznych vedných oblastí je potrebné prostredníctvom podpory spoločných kolaboratívnych multidisciplinárnych výskumných projektov, ktorých výstupom budú poznatky potrebné pre prekonanie výziev LH v súvislosti so zmenou klímy, modernými technológiami a informatizáciou, biohospodárstvom a súčasnými ekonomickými a sociálnymi zmenami. Neoddeliteľnou súčasťou podpory získavania inovatívnych poznatkov sú projekty výskumu a vývoja s praxou a decíznou sférou riešiace špecifické problémy na národnej úrovni. Ľudské zdroje v LH, najmä ich štruktúra, kvalita a dostupnosť, sú kľúčové pre napĺňanie zásad lesníckej politiky. Riešením problému je podpora stabilného inštitucionálneho rámca a motivačné nástroje pre zatraktívnenie práce v LH, budovanie a dopĺňanie ľudských kapacít, systematické poradenstvo a návrh na inováciu lesníckeho školstva a vzdelávania v súlade s potrebami praxe. Strategický cieľ súvisí so všetkými cieľmi NLP. | | | |
| **Špecifický cieľ 1** | **Realizovať výskum a vývoj pre podporu inovácií v lesníctve a súvisiacich odvetviach** | | |
| **Odhadované náklady** | 20 mil. EUR, z verejných zdrojov, štátneho rozpočtu a zdrojov EÚ (ESF, PRV) + súkromné zdroje | | |
| **Navrhované opatrenia** | | **Časový rámec** | **Finančný rámec, zdroj** |
| 1. Realizovať výskum zameraný na zmenu klímy a environmentálne problémy LH | | 2022 - 2030 | 5 mil. EUR v rámci existujúcich limitov ŠR (APVV, kontrakt) + zdroje EÚ (LIFE, HE, ERANET) + súkromné zdroje |
| 1. Realizovať výskum a vývoj v oblastiach biohospodársva a zvyšovania pridanej hodnoty lesnícko-drevárskeho sektora | | 2022 - 2030 | 5 mil. EUR v rámci existujúcich limitov ŠR (APVV, kontrakt) + zdroje EÚ (HE, ERANET) + súkromné zdroje |
| 1. Realizovať výskum a vývoj v oblastiach technologickej modernizácie, IKT a DPZ | | 2022 - 2030 | 5 mil. EUR v rámci existujúcich limitov ŠR (APVV, kontrakt) + zdroje EÚ (HE, ERANET) + súkromné zdroje |
| 1. Realizovať výskum zameraný na ekonomické a sociálne aspekty LH a súvisiacich sektorov | | 2022 - 2030 | 5 mil. EUR v rámci existujúcich limitov ŠR (APVV, kontrakt) + zdroje EÚ (HE, ERANET) + súkromné zdroje |
| **Špecifický cieľ 2** | **Inovovať celoživotné vzdelávanie v súlade s potrebami praxe** | | |
| **Odhadované náklady** | 5 mil. EUR, z verejných zdrojov, štátneho rozpočtu a zdrojov EÚ (ESF, PRV) + súkromné zdroje | | |
| **Navrhované opatrenia** | | **Časový rámec** | **Finančný rámec, zdroj** |
| 1. Navrhnúť a implementovať systém budovania ľudských kapacít v rámci biohospodárstva u veľkých zamestnávateľov LDS | | 2022 - 2027 | 600 tis. EUR v rámci existujúcich limitov ŠR + EŠIF |
| 1. Pripraviť ľudské zdroje lesnícko-drevárskeho sektora v celom systéme celoživotného vzdelávania na nové výzvy biohospodárstva | | 2022 - 2030 | 800 tis. EUR v rámci existujúcich limitov ŠR + ESF |
| 1. Optimalizovať vybavenie a kompetencie štátnej správy LH, prijať zásady kariérneho rastu, a inovovať rozborové štandardy | | 2022 - 2023 | 50 tis. EUR v rámci existujúcich limitov ŠR |
| 1. Realizovať systematické poradenstvo pre všetky prioritné oblasti definované v NLP | | 2022 - 2027 | 300 tis. EUR z PRV + súkromné zdroje |
| 1. Vytvoriť normu na kvalitatívne kritériá pre dodávateľov služieb v LH a vyškoliť dodávateľov služieb v LH | | 2023 - 2025 | 50 tis. EUR v rámci existujúcich limitov ŠR + 75 tis. EUR na školenia súkromné zdroje |

|  |  |  |  |
| --- | --- | --- | --- |
| **Strategický cieľ IV: Posilňovať spoločenskú akceptovateľnosť lesníckeho sektora** | | | |
| *Preambula:* | | | |
| Aktívna komunikácia s odbornou i širokou verejnosťou, realizovaná najmä prostredníctvom printových aj elektronických médií, je nevyhnutná pre posilnenie spoločenskej akceptovateľnosti v lesníckom sektore. Stratégia EU pre lesy zdôrazňuje potrebu využívať zdokonalenú komunikáciu vo vzťahu k trvalo udržateľnému obhospodarovaniu lesov, ktorá by mala byť založená na využívaní informačných kampaní o všetkých ekonomických, spoločenských aj environmentálnych prínosoch lesného hospodárstva. Rovnako, z výsledkov prieskumu Eurobarometra z novembra 2020 vo vzťahu k vnímaniu prínosov lesov verejnosťou vyplýva potreba lepšej komunikácie o dôležitosti udržateľne obhospodarovaných lesov a význame dreva ako ekologicky obnoviteľného prírodného zdroja strategického významu. V týchto intenciách je potrebné naďalej zabezpečovať komunikačnú stratégiu lesného hospodárstva na národnej úrovni v rámci existujúcich inštitúcií zodpovedných za jej implementáciu (NLC) a rozvíjať spoluprácu s aktérmi v rámci aj mimo LDS. Strategický cieľ súvisí so všetkými cieľmi NLP. | | | |
| **Špecifický cieľ 1** | **Prezentovať činnosť vlastníkov a obhospodarovateľov lesov a profesionálov z lesníckeho sektora** | | |
| **Odhadované náklady** | 630 tis. EUR, z verejných zdrojov, štátneho rozpočtu + súkromné zdroje | | |
| **Navrhované opatrenia** | | **Časový rámec** | **Finančný rámec, zdroj** |
| 1. Zaviesť permanentný „Lesnícky barometer“ a na ročnej báze realizovať prieskum verejnej mienky o vnímaní LH verejnosťou v súlade s požiadavkami efektívneho štatistického zisťovania | | 2022 - 2030 | 270 tis. EUR, v rámci existujúcich limitov ŠR + súkromné zdroje |
| 1. Modernizovať webové sídla a sociálne siete lesníckych subjektov ako prezentačný nástroj pre verejnosť podľa zásad digitálneho marketingu s optimalizáciou pre rôzne koncové zariadenia súčasných užívateľov | | 2023 - 2025 | 25 tis. EUR, v rámci existujúcich limitov ŠR + súkromné zdroje |
| 1. Pripraviť a prezentovať vo verejnoprávnych médiách seriál o vlastníkoch a obhospodarovateľoch lesa a profesionálov z lesníckeho sektora | | 2022 - 2024 | 360 tis. EUR rámci existujúcich limitov ŠR + súkromné zdroje |
| **Špecifický cieľ 2** | **Popularizovať aktuálne výsledky vedecko-výskumných aktivít lesníckeho sektora** | | |
| **Odhadované náklady** | 470 tis. EUR, z verejných zdrojov, štátneho rozpočtu a zdrojov EÚ | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vypracovať komunikačnú stratégiu biobased inovácií v LH | | 2022 | 20 tis. EUR v rámci existujúcich limitov ŠR |
| 1. Prezentovať dopady realizovaných výskumných projektov prostredníctvom masmédií, organizovaním odborných podujatí a účasťou na veľtrhoch a výstavách | | 2023 - 2030 | 450 tis. EUR, rámci existujúcich limitov ŠR + štrukturálne fondy EÚ |
| **Špecifický cieľ 3** | **Zabezpečiť prezentáciu lesníctva v spolupráci so súvisiacimi sektormi** | | |
| **Odhadované náklady** | 2 mil. EUR, z verejných zdrojov, štátneho rozpočtu a zdrojov EÚ + súkromné zdroje | | |
| **Navrhované opatrenia** | | **Časový rámec** | **Finančný rámec, zdroj** |
| 1. Vytvoriť plán implementácie dlhodobých a konzistentných komunikačných mechanizmov o jednotlivých ekonomických, spoločenských a environmentálnych prínosoch lesného hospodárstva | | 2022 | 5 tis. EUR v rámci existujúcich limitov ŠR |
| 1. Realizovať komplexné informačné kampane o jednotlivých ekonomických, spoločenských a environmentálnych prínosoch lesného hospodárstva | | 2023 - 2029 | 1 mil. EUR rámci existujúcich limitov ŠR + súkromné zdroje |
| 1. Realizovať a vyhodnocovať spoločné komunikačné aktivity s DSP, ŽP a aktérmi z oblasti rekreácie, školstva a pod. prostredníctvom aktivít lesnej pedagogiky a spoločných podujatí pre odbornú a laickú verejnosť | | 2022 - 2030 | 1 mil. EUR rámci existujúcich limitov ŠR + súkromné zdroje |